Parisbreen

Se også Parisbreen (Svalbard).

Parisbreen er en isbre i Wohlthatmassivet i Dronning Maud Land. Den er om lag 18 kilometer lang og strømmer nordvestover mellom Zwieselhøgda og Vestre Petermannkjeda.

Breen ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60. Den ble ytterligere kartlagt av en sovjetisk ekspedisjon i 1960–61 som ga den navnet Lednik Parizhskoy Kommuny etter Pariserkommunen.

 Kilder 

Kategori:Breer i Dronning Maud Land
Kategori:Artikler i Antarktis-prosjektet
Kategori:Wohlthatmassivet